小刀会

小刀会，是满清帝国统治辰光个一个民间秘密社团，顶早个记载来勒乾隆七年（1742年）。伊拉个活动，主要来勒江苏、安徽、福建、台湾等区域。顶初成立个组织，是一些平民自备小刀，以求互保，搭个辰光盛行个反清复明呒关系。比方讲，1783年发生个台湾林贵民变就搭小刀会有关系。道光三十年（1850年），陈庆真来勒厦门成立作为天地会个一个分支个新小刀会，之后，传到上海地带。成员大部分是福建人，社会层次比较推板，包括游民、农民、工人，还有一些商人。

 上海小刀会事件
1853年9月，小刀会来勒上海发生暴乱，拿上海知县杀脱，占领上海县城搭嘉定，还要求太平天国帮助。伊拉自家讲是要反清复明，呒搭洋人发生冲突，弗过，嘸多少辰光后，还是畀清军灭脱。

分类:清朝
Category:上海历史